MATI ขายที่ดินย่านบางเขนฝั่งใต้ มูลค่า 10 ลบ.
MATI แจ้งขายที่ดินเปล่าไม่มีสิ่งปลูกสร้าง 1 แปลงเนื้อที่จำนวน 0-0-95 ไร่ ให้แก่นายกรกช ธรรมผ่องศรี มูลค่า 10 ลบ.คาดบุ๊กกำไรกว่า 2 ลบ. เพื่อเสริมสภาพคล่อง
MATI แจ้งขายที่ดินเปล่าไม่มีสิ่งปลูกสร้าง มูลค่า 10 ลบ.คาดบุ๊กกำไรกว่า 2 ลบ. เพื่อเสริมสภาพคล่อง
21 ต.ค. 2564

บริษัท มติชน จำกัด (มหาชน) หรือ MATI ระบุว่าที่ประชุมคณะกรรมการของบริษัทฯ ครั้งที่ 9/2564 เมื่อวันที่ 21 ตุลาคม 2564 ได้มีมติอนุมัติให้บริษัท ข่าวสด จำกัด ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 99.99 ดำเนินการขายที่ดินเปล่าไม่มีสิ่งปลูกสร้างจำนวน 1 แปลง โฉนดที่ดินเลขที่ 64448 มีเนื้อที่จำนวน 0-0-95 ไร่ ตั้งอยู่ที่ ตำบลบางซื่อ(บางเขนฝั่งใต้) อำเภอดุสิต (บางซื่อ) กรุงเทพมหานคร “ที่ดินเปล่าไม่มีสิ่งปลูกสร้าง” และทำสัญญาจะซื้อจะขายที่ดิน ให้แก่นายกรกช ธรรมผ่องศรี “ผู้ซื้อ” ซึ่งเป็นบุคคลธรรมดา และเป็นบุคคลที่ไม่เกี่ยวโยงกันตามประกาศสำนักงานคณะกรรมการกำกับหลักทรัพย์และตลาดหลักทรัพย์ “ธุรกรรมขายที่ดินเปล่าไม่มีสิ่งปลูกสร้าง” โดยมีมูลค่าการเข้าทำรายการทั้งหมด 10,000,000 บาท
ทั้งนี้การขายที่ดินดังกล่าวจะทำให้บริษัทฯ มีผลกำไรประมาณ 2,276,000 บาทและ มีสภาพคล่องเพิ่มขึ้น จึงเป็นการเสริมสร้างความแข็งแกร่งทางการเงินให้เพิ่มมากขึ้นเกิดประโยชน์สูงสุดต่อบริษัทฯ